钦定古今图书集成/方舆汇编/职方典/第1184卷 > 《蕲州刺史座右御制诗》元·宗
## 钦定古今图书集成/方舆汇编/职方典/第1184卷 > 《蕲州刺史座右御制诗》元·宗

眷言思共理，鉴古想维良。猗欤此推择，声绩著周行。
贤能既俟进，黎庶实伫康。视人当如子，爱人亦如伤。
讲学试诵论，阡陌劝耕桑。虚誉不可饰，清知不可忘。
求名迹易见，安贞德自彰。讼狱必以情，教民贵有常。
“恤惸且存老，抚弱复绥强。勉哉各祗命，体予眷万方。”